Bruce Low

Bruce Low (1913–1990, egentlig Ernst Gottfried Bielke) var en nederlandsk skuespiller og sanger.

Han var født i Nederlandsk Guyana, der faren var misjonær. I voksen alder slo Low seg ned i Tyskland, hvor han kom til å virke som artist. Med sin dype basstemme ble han i 1950-årene kjent for sine cowboyviser, slik som «Es hängt ein Pferdehalfter an der Wand», «Tabak und Rum» og «Das alte Haus von Rocky Docky». 

I 1970-årene gjorde Low comeback som artist, denne gangen med fokus på gospelmusikk. Her kom han blant annet inn på tyske hitlister med sangene «Das Kartenspiel» og «Die Legende von Babylon», tyskspråklige versjoner av «The Deck of Cards» og «Rivers of Babylon».

Som skuespiller deltok Bruce Low i en rekke tyskspråklige spillefilmer og TV-serier i 1950-, 60- og 70-årene. Han hadde hovedrollen i den musikalske komedien Ein Amerikaner in Salzburg (1957), og spilte blant annet også i flere Rainer Werner Fassbinder-filmer slik som Verden i en tråd (1973) og Maria Brauns ekteskap (1978).

Referanser

Eksterne lenker 

Nederlandske sangere
Nederlandske skuespillere